Source: https://www.kyppi.fi/palveluikkuna/rapea/read/asp/r_kohde_det.aspx?KOHDE_ID=200897
Timestamp: 2019-01-16 17:03:00+00:00
Document Index: 25813538

Matched Legal Cases: ['kko ', 'kko ', 'kko ', 'kko ', 'kko ', 'kko ']

Siuntion kirkko 200897
Kiinteistötunnus: 755-467-1-12 /1;
Kylä tai kaupunginosa: TJUSTERBY
Osoite: Suitiantie 51 02570 SIUNTIO KK
Kivikirkko, keskiaikainen. Siuntion kirkko liittyy maisemalliselta sijainniltaan ja historialtaan läheisesti Suitian kartanoon ja sen eri aikaisiin omistajiin.
Suorakaiteen muotoisen runkohuoneen länsi ja itäpäädyssä on niukka tiilikoristelu, sakaristo ja asehuone on purettu. Valkeaksi kalkittu uudempi sakaristo on kirkon itäpäädyssä. Länsifasadissa olevassä pääsisäänkäyntinä on empireportaali. Kolmilaivaisessa nelitraveisessa kirkkosalissa on keskilaivassa tähtilholvit ja sivulaivoissa ristiholvit. Nelikulmaiset pilarit on pyöristetty ja varustettu kapiteeleilla. Holveissa on myöhäiskeskiaikaisia kalkkimaalauksia.
Kirkon arvokkaimpaan esineistöön kuuluvan kalkkikivisen kastemaljan vuodelta 1550 on tehnyt tallinnalainen kivenhakkaaja Tomas Tomasson. Kristoforos-veistoksen kannattama mustaa ebeholtsia ja norsunluuta jäljittelevä saarnastuoli on turkulaisen puuseppä Mathias Reimanin tekemä vuonna 1683. Saarnastuolin esikuvana oli Turun tuomiokirkossa ollut, mutta muutamaa vuotta aikaisemmin tulipalossa tuhoutunut saarnatuoli.
A.W. Rancken, Sjundeå kyrka. Vördade minnen i nyländsk bygd. Ekenäs 1950.
Tove Riska, Den helige Kristoffer som finländsk lutheran. Muistomerkki, kirjoituksia Antero Sinisalolle. Helsinki 1987.
Martti Favorin, Siuntion historia. Tammisaari 1986.
Muut tunnukset: 75546700010012L001 VRK vanha rakennustunnus
Rakennustunnus (VTJ-PRT): 102851657C
Keskiaikainen. Siuntion kirkko sisältää monien muiden keskiaikaisten kirkkojen tavoin useita rakennusvaiheita. Sen vanhin osa on ollut sittemmin purettu sakaristo. Runkohuoneen myöhemmästä holvauksesta kertoo ullakolla näkyvä pohjoisseinän aiemmin korkeammalle ulottuneen ikkunan umpeenmuuraus.
Kirkon sakaristona on 1700-luvun loppupuolella rakennettu hautakuori. jonka rakennettujana toimi Suitian kartanon omistanut Christian Reuterholm. Haminan rauhan jälkeen Reuterholmit tyhjensivät kuorin ja siirsivät arkut Strängnäsin tuomiokirkoon. Vuonna 1823 sattuneen tulipalon jälkeen sakaristo ja asehuone purettiin, kirkon pilarit pyöristettiin ikkunat suurennettiin. Uusi sakaristo sisustettiin tyhjäksi jääneeseen Reuterholm-suvun hautakuoriin. Holveissä olevat maalaukset otettiin esille ja restauroitiin 1937.
Viimeksi kirkko on korjattu 1968-1970 arkkitehti Lars Rejströmin johdolla. Tällöin myös urut uusittiin ja kirkon länsitraveen alle kaivettiin saniteettitilat.
Vuonna 1417 asiakirjalähteissä ensimmäisen kerran mainitun seurakunnan perustaminen saattaa olla yhteydessä läheiseen suurkartanoon tai se on tavalla tai toisella liittynyt Lohjan emäkirkon alaisuuteen. Keskiajan loppupuolella se on jo ollut itsenäinen seurakunta.
Siuntion kirkko, kirkkorakenteet
Kirkon luoteispuolella olevan kellotapulin pohjakerros on keskiaikainen, sen päällä oleva kolmikerroksinen puutapuli on vuodelta 1729. Tapulin nykyasu ei anna oikeutta sen arkkitehtuurille.
Kirkko, Kaivaus 1969
Siuntion kirkko Väritutkimus 1978-2005
Siuntion kirkko hautausmaa